Nie so maklik om beelde, monumente te skuif | Maroela Media
Dit blyk uit omvattende navrae deur Maroela Media in verband met verskeie standbeelde en museums wat verbind word met die Afrikaanse en Afrikanerverlede, oor wie die grond besit waarop dit staan, en of die instellings staatsubsidies ontvang.
Dit is gedoen om die mate van staatseggenskap en staatsbeheer oor hierdie monumente en standbeelde te begin bepaal.
Die Voortrekkermonument in Pretoria en die gedenkterrein by Bloedrivier in KwaZulu-Natal is albei onder bestuur van die Voortrekkermonument en kry geen staatsbefondsing nie.
Die Bloedrivierterrein en die grootste deel van die Voortrekkermonument-terrein is in private besit (insluitend die gebied waarop die Voortrekkermonument self asook Fort Schanskop geleë is), maar nie die natuurreservaat-deel nie, want dit behoort aan die Tshwane-metroraad. Volgens Cecilia Kruger, besturende direkteur van die Voortrekkermonument en die Erfenisstigting, is 'n versoek aan die metroraad gerig om die natuurreservaat moontlik aan die Erfenisstigting oor te dra.
Ook die Louis Trichardt-museum en gedenktuin in Maputo word deur die Erfenisstigting bestuur.
Die Vegkopmonument en -museum by Heilbron val onder 'n artikel 21-maatskappy, terwyl Paardekraal by Krugersdorp en Majuba tussen Volksrust en Newcastle aan private maatskappye behoort.
In ander gevalle is die posisie meer gekompliseerd. Die Krugerstandbeeld op Kerkplein, wat eens in Pretoria-Wes gestaan het, is die afgelope paar jaar dikwels beskadig, veral tydens saamtrekke wat deur die EFF gereël is.
Om daardie standbeeld moontlik nou weer te verskuif gaan nogal ingewikkeld wees want daar is 'n hele nasionale wet wat die aansig van Kerkplein reguleer.
In Bloemfontein word die Vrouemonument se grond nie deur die staat beheer nie, maar die staat besit en subsidieer wel die Oorlogsmuseum van die Boererepublieke reg langsaan.
Die staat finansier ook die Afrikaanse Taalmonument in die Paarl en subsidieer dit.
Die veelbesproke standbeeld van Louis Botha op sy perd voor die parlement in Kaapstad staan op grond van die Kaapse metroraad en val nie onder beheer van die ANC-geleide nasionale regering nie.
In die parlementstuin staan wel 'n volgrootte standbeeld van die Britse koloniale heerser Koningin Victoria, maar daar blyk nie 'n behoefte aan haar verwydering te wees nie.
Hier kom marakkas! Julle sien dis oor die IK nie baie hoog is nie… Hoe nou gemaak?
I am so sorry to hear about the circus's problems and unemotional thinking.
They will not always get there way.
Miskien moet daar n korrupsie grond gestig word beelde van Cyrel, ZUMA, Mbeki, Mandella en naam: ANC KORRUPTES 27 JAAR AAN BEWIND GEHOU DEUR KORRUPTE VOLGELINGE!
Die standbeelde en monumente is mooi en het sentimentele waarde. Maar die Bybel waarsku ons om nie sonpilare en standbeelde op te rig nie.
Is dit nie meskien waar al ons probleme begin het nie? Ek vra maar net?
Pluk alle standbeelde van mense af. Paul Kruger, Mandela – almal. Ons moet gebeure herdenk, nie mense nie. Mense is almal vol foute en niemand lei perfekte lewens nie. En dis altyd 'n onnodige politiese geveg op 'n tyd waar ons dit nie kan bekostig nie.